1. ΝΟΜΟΣ υπ’ αριθ. 1010 της 6/8 Ιουλ. 1949 (ΦΕΚ Α΄ 150)  Περί αποστολής εις την αλλοδαπήν μαθητών των Σχολών Αεροπορίας δι’ εκπαίδευσιν και περί κυρώσεως διαταγής. Υ.Α.  Άρθρ.1.-1.Μαθηταί των Σχολών της Αεροπορίας, δύνανται μετά επιτυχή προκαταρκτικήν εκπαίδευσιν και κατόπιν κοινής αποφάσεως των Υπουργών Αεροπορίας και Οικονομικών, ν’ αποστέλλωνται κατά τάξεις (σειράς) εις Σχολάς Αεροπορίας ή Εκπαιδευτικά Αεροπορικά Κέντρα της αλλοδαπής, δια περαιτέρω εκπαίδευσιν. 2.Τα της ως άνω προκαταρκτικής εκπαιδεύσεως καθορίζονται δια Β.Δ/τος, προκαλουμένου παρά του Υπουργού Αεροπορίας. Άρθρ.2.Η φοίτησις και εκπαίδευσις των εις την αλλοδαπήν αποστελλομένων μαθητών, διέπεται υπό των οργανισμών των οικείων Σχολών ή Κέντρων Εκπαιδεύσεως. Άρθρ.3.-Μαθηταί αποτυγχάνοντες εις την ως άνω προκαταρκτικήν ή την εις την αλλοδαπήν, συμφώνως προς τους οικείους κανονισμούς των αλλοδαπών Σχολών ή Εκπαιδευτικών Κέντρων, εκπαίδευσιν, απολύονται διαγραφόμενοι εκ της Σχολής Αεροπορίας. Άρθρ.4.-Οι περατούντες την εν τη αλλοδαπή εκπαίδευσιν και επανερχόμενοι εις την εν Ελλάδι Σχολήν Αεροπορίας υφίστανται συμπληρωματικήν εκπαίδευσιν, καθοριζομένην εκάστοτε δι’ αποφάσεως του Υπουργού Αεροπορίας, μετά το πέρας της οποίας κατατάσσονται εις την Β. Αεροπορίαν, συμφώνως προς τας εν ισχύϊ διατάξεις. Άρθρ.5.-1(Κυρούται η υπ’ αριθ. 58541/1917/ 28.11.47 Διαταγή του Υπουργού Αεροπορίας «περί προκηρύξεως διαγωνισμού δια την εισαγωγήν μαθητών εις την Σχολήν Αεροπορίας (Αξ/κών Χειριστών). Οι επιτυχόντες εις τον διαγωνισμόν τούτον και εγγραφέντες εις την Σχολήν Αεροπορίας, αποτελούσι την 23ην Σειράν αυτής.    2.Οι εξ αυτών αποσταλέντες εις Ηνωμένας Πολιτείας της Αμερικής, δυνάμει της υπ’ αριθ. 10573/ 26.2.48 Δ/γής Υπουργείου Αεροπορίας «περί αποστολής μαθητών Ικάρων Σχολής Αεροπορίας εις αλλοδαπήν (Ην. Πολ. Αμερικής) προς εκπαίδευσιν εχούσης ούτω: (ακολουθεί το κείμενον της διαταγής περιέχον τα ονόματα των μαθητών) υπόκεινται εις τας διατάξεις του παρόντος Νόμου. Άρθρ.6.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.   